ולדימיר סטויקוביץ'

ולדימיר סטויקוביץ' (בסרבית: Владимир Стојковић; נולד ב-29 ביולי 1983 בלוזניקה) הוא כדורגלן סרבי, המשחק בעמדת השוער בקבוצת אל-פייחה מליגת העל הסעודית.

קריירה
סטויקוביץ' נולד למשפחה ספורטיבית, אביו ואחיו היו שוערים ואימו אתלטית מטילת דיסק. סטויקוביץ' שיחק במחלקת הנוער של הכוכב האדום בלגרד, ובתחילת דרכו ככדורגלן הוא שיחק כחלוץ, בהמשך שיחק לסירוגין כחלוץ וכשוער, ולבסוף הפך לשוער של קבע. לאחר שעלה לסגל קבוצה הבוגרת של הכוכב האדום, המשחקת בליגת העל הסרבית, שימש כשוער מחליף והושאל לתקופה קצרה ללאוטר מבוסניה. בינואר 2004 עבר לקבוצה הסרבית זמון, ואחרי שנה וחצי חזר לעונה נוספת בקבוצת נעוריו.

בשנת 2006 עבר לנאנט מליגת העל הצרפתית, ובינואר 2007 הושאל לויטסה ארנהיים. בקיץ 2007 עבר לספורטינג ליסבון, שם שימש כשוער מחליף, ולאחר מכן הושאל לחטאפה הספרדית ולוויגאן מהפרמייר ליג האנגלית. בעונת  הושאל לפרטיזן בלגרד, אשר רכשה אותו בסיום העונה, ושם המשיך לשחק שם עד שנת 2013. במדי הקבוצה ערך 60 הופעות וכן כבש את שער הבכורה בקריירה שלו. בינואר 2014 עבר לשחק בארגוטליס מליגת העל היוונית, וערך במדיה 11 הופעות.

ב-10 ביוני 2014 הגיע סטויקוביץ' לישראל וחתם על חוזה לשלוש שנים במכבי חיפה. למרות עונה לא טובה של הקבוצה, שסיימה במקום החמישי בטבלה, סטויקוביץ' נכנס לנבחרת העונה של ידיעות אחרונות. בעונתו השנייה בקבוצה נעדר ממספר משחקים בעקבות ניתוח שעבר. את העונה סיימה חיפה במקום הרביעי וזכתה בגביע המדינה, לאחר שסטויקוביץ' שמר על רשת נקייה בניצחון 0–1 על מכבי תל אביב במשחק הגמר. בחלון ההעברות באמצע העונה האריך את חוזהו במועדון אולם בתום העונה הוחלט לשחררו. סטויקוביץ' לא יצא למחנה האימונים עם הקבוצה ולא נכלל בסגל במשחקיה הראשונים. ב-24 באוגוסט 2016 חתם לשנתיים בקבוצת נוטינגהאם פורסט מליגת המשנה באנגליה. ב-15 באוגוסט 2017 חזר סטויקוביץ' לפרטיזן בלגרד.

ב-28 ביולי 2021 חתם סטויקוביץ' במועדון הסעודי אל-פייחה.

תארים 
הכוכב האדום בלגרד
 אליפות סרביה: 
 הגביע של סרביה ומונטנגרו: 

ספורטינג ליסבון
 הגביע הפורטוגלי: 
 הסופר קאפ הפורטוגלי: 

פרטיזן בלגרד
 אליפות סרביה (3): , , 
 הגביע הסרבי (3): , , 

מכבי חיפה
 גביע המדינה: 2015/2016

סרביה ומונטנגרו
 אליפות אירופה עד גיל 21: 2004

תארים אישיים
 כדורגלן השנה בסרביה:

קישורים חיצוניים

הערות שוליים

כדורגלנים סרבים
שוערי כדורגל סרבים
בלגרד: כדורגלנים
כדורגלני הכוכב האדום בלגרד
כדורגלני זמון
כדורגלני נאנט
כדורגלני ויטסה ארנהם
כדורגלני ספורטינג ליסבון
כדורגלני חטאפה
כדורגלני ויגאן את'לטיק
כדורגלני פרטיזן בלגרד
כדורגלני ארגוטליס
כדורגלני מכבי חיפה
כדורגלני נוטינגהאם פורסט
כדורגלני אל-פייחה
כדורגלני נבחרת סרביה
כדורגלנים זרים בישראל
כדורגלני מונדיאל 2006
כדורגלנים באולימפיאדת בייג'ינג (2008)
כדורגלני מונדיאל 2010
כדורגלני מונדיאל 2018
ספורטאים סרבים בצרפת
ספורטאים זרים בהולנד
ספורטאים סרבים בפורטוגל
ספורטאים סרבים ביוון
ספורטאים סרבים בישראל
ספורטאים זרים בערב הסעודית
סרבים שנולדו ב-1983